# Ansøgningsskema til ansøgningspuljen indkøb af og instruktion i brug af sikkerhedsudstyr på socialpsykiatriske botilbud § 15.75.60.20.

Ansøgningsskemaet udfyldes i henhold til vejledning til ansøgning om støtte fra ansøgningspuljen til indkøb af og instruktion i brug af sikkerhedsudstyr på socialpsykiatriske botilbud. Det er kun muligt at indtaste oplysninger i de grå felter samt i eventuelle afkrydsningsfelter og rullelister.

Når ansøgningsskemaet er udfyldt, skal det indsendes i PDF-format. Budgettet indtastes i budgetskemaet til ansøgningspuljen og indsendes i excel-format. Ansøgningen kan indsendes via ansøgningspuljens side på Social- og Boligstyrelsens hjemmeside, hvor der findes et link til indsendelse af ansøgning.

**Bilag til ansøgningen**

Der foretages en vurdering af projektet ud fra oplysningerne i ansøgningen og budgettet, herunder eventuelle budgetnoter. Bilag til ansøgningen indgår alene i vurderingen, såfremt det fremgår af ansøgningsvejledningen, at et bestemt bilag skal eller kan vedlægges ansøgningen. Øvrige bilag, som fremsendes, vil ikke indgå i sagsbehandlingen.

**Afvisning af ansøgning ved manglende opfyldelse af formalia**

Social- og Boligstyrelsen har ret til at afvise ansøgninger, som ikke opfylder formalia. Det vil f.eks. være tilfældet, hvis ansøgningspuljens ansøgningsskema og budgetskema ikke er udfyldt, hvis anslagsbegrænsningen er overskredet, samt hvis alle obligatoriske bilag ikke er vedlagt ansøgningen. Det er ikke tilladt at ændre i ansøgningsskemaet, samt indsætte figurer, grafer, tabeller eller lignende.

**Anslagsbegrænsning**

Bemærk, at der er anslagsbegrænsning i tekstfelterne. Bemærk endvidere, at det i nogle tekstbehandlingsprogrammer er teknisk muligt at overskrive anslagsbegrænsningerne. Social- og Boligstyrelsen har ret til at afvise ansøgninger, som ikke overholder kravene til anslagsbegrænsning. Social- og Boligstyrelsen tæller anslag i Microsoft Word 2016. Optællingen af anslag inkluderer mellemrum.

## Stamoplysninger

*Hvis du indsender din ansøgning via Tilskudsportalen, skal du ikke udfylde oplysningerne i kapitlet ”Stamoplysninger”, da disse også udfyldes direkte i Tilskudsportalen.*

### Organisationens CVR-nummer

*Her anføres den ansøgende organisations CVR-nummer (Findes evt. på* [*www.cvr.dk*](http://www.cvr.dk)*).*

### Organisationens p-nummer

*Her anføres den ansøgende organisations p-nummer (Findes evt. på* [*www.cvr.dk*](http://www.cvr.dk)*).*

### Organisationens adresse

*Her anføres den ansøgende organisations adresse. Den angivne adresse skal stemme overens med den adresse, som p-nummeret er tilknyttet i CVR-registret.*

### Organisationens e-mail

*Her anføres den ansøgende organisations hovedmailadresse.*

### Ansøgertype

*Vælg en fra listen.*

### Kontaktpersons navn

*Her anføres navnet på en kontaktperson i den ansøgende organisation.*

### Kontaktpersons e-mail

*Her anføres kontaktpersonens e-mail.*

### Kontaktpersons telefonnummer

*Her anføres kontaktpersonens telefonnummer.*

## Generelle oplysninger

### Organisationens navn

### Projektets titel

*Her anføres projektets titel.*

### Projektets geografiske placering

*Hvilken kommune eller region projektet etableres i.*

### Øvrige aktuelle tilskud til projektet

*Hvis der er søgt tilskud fra andre puljer eller tilskudsgivere til projektet, angives år, ansøgt og evt.*

*opnået beløb samt tilskudsgiver her.*

## Beskrivelse af projektet

### Ansøgerkreds, formål og målgruppe

### Ansøger – formål og arbejde

*Beskriv kort det botilbud, der søges om støtte til, herunder botilbuddets overordnede formål og arbejde. Læs om ansøgerkredsen i ansøgningsvejledningens afsnit 3 og afsnit 9, ad 1) (maks. 1200 anslag).*

### Ansøger – tilkendegivelse

*Ansøger tilkendegiver ved afkrydsning, at botilbuddet, der søges om støtte til, er et socialpsykiatrisk botilbud oprettet efter servicelovens §§ 85, 107, og 108, inklusiv § 85 tilknyttet boliger efter almenboligloven §105. Se ansøgningsvejledningens afsnit 3 samt afsnit 9, ad 1).*

### Ansøger – beboersammensætning

*Beskriv kort beboersammensætningen på botilbuddet som helhed. Herunder hvor mange beboere, der er på botilbuddet, og hvad der kendetegner disse, hvilke diagnoser, som beboerne har mv. Se ansøgningsvejledningens afsnit 3 og afsnit 9, ad 1) (maks. 1200 anslag).*

### Ansøger – visiteringsgrund

*Angiv hvor stor en andel af botilbuddets beboere, der er visiteret til botilbuddet på baggrund af deres psykiske lidelser. Se ansøgningsvejledningens afsnit 3 samt afsnit 9, ad 1) (maks. 1000 anslag).*

### Projektets formål

*Beskriv kort projektets formål. Læs om ansøgningspuljens formål i ansøgningsvejledningens afsnit 2 samt afsnit 9, ad 1) (maks. 1200 anslag).*

### Projektets målgruppe

*Beskriv kort og præcist den målgruppe, der er omfattet af projektet. Hertil skal det fremhæves, om projektet henvender sig til botilbuddets medarbejdere, beboere eller begge dele samt hvad der kendetegner de medarbejdere og/eller beboere, som indgår i målgruppen. Læs om ansøgningspuljens målgruppe i ansøgningsvejledningens afsnit 4 samt afsnit 9, ad 1) (maks. 2400 anslag).*

### Antal deltagere i projektet

*Angiv hvor mange medarbejdere og/eller beboere, der forventes at deltage i projektet. Hvis projektet løber over flere år, skal antal deltagere i hvert projektår så vidt muligt angives (maks. 1000 anslag).*

### Hvordan opgøres antallet af deltagere i projektet?

*Beskriv på hvilken måde antal medarbejde og/eller beboere fra målgruppen i projektet vil blive opgjort og optalt. (maks. 1000 anslag).*

### Påbud

*Ansøger tilkendegiver ved afkrydsning, at man siden den 1. januar 2024 har modtaget et eller flere påbud fra Socialtilsynet og/eller Arbejdstilsynet på baggrund af vold eller risiko for voldsepisoder. Se ansøgningsvejledningens afsnit 9, ad 2) for yderligere information.*

### Faglige krav og aktiviteter

### Aktuelle udfordringer med vold og risiko for vold

*Beskriv, hvordan, og i hvilket omfang, at I oplever udfordringer med voldsomme episoder eller risiko herfor på botilbuddet, både blandt beboerne og i relationen mellem beboere og ansatte. Se ansøgningsvejledningens afsnit 9, ad 3) for yderligere information (maks. 3600 anslag).*

### Tryghedsskabende og sikkerhedsmæssige tiltag

*Beskriv hvilke forhold på tilbuddet, der skal forbedres, opgraderes eller etableres. Hertil skal indholdet af de tryghedsskabende og sikkerhedsmæssige tiltag og de understøttende aktiviteter, der søges om støtte til, beskrives. Hvis relevant skal det endvidere beskrives, hvordan relevante medarbejdere instrueres i brugen af det ønskede sikkerhedsudstyr eller andre sikkerhedsforanstaltninger, og hvilke medarbejdere, der instrueres heri. Se ansøgningsvejledningens afsnit 9, ad 3) for yderligere information (maks. 4800 anslag).*

### Gevinster for målgruppen

*Beskriv hvordan I vil arbejde for, at de tryghedsskabende og sikkerhedsmæssige tiltag bliver anvendt til at øge målgruppens tryghed og sikkerhed, herunder nedbringe omfanget af voldsomme episoder eller risikoen herfor. Se ansøgningsvejledningens afsnit 9, ad 3) for yderligere information (maks. 2400 anslag).*

### Organisering og handleplan

### Organisering

*Beskriv kort projektets organisering og opgavefordeling. Det kan fx være en beskrivelse af den organisatoriske placering af indsatsen og relevante medarbejdere i projektet, antal ansatte på botilbuddet og deres baggrund, kvalifikationer og funktion, overordnet lederansvar mv. Se ansøgningsvejledningens afsnit 9, ad 4) for yderligere information. (maks. 1200 anslag).*

### Handleplan

*Beskriv hvordan I vil implementere brugen af de tryghedsskabende og sikkerhedsmæssige tiltag i løbet af projektperioden. Se ansøgningsvejledningens afsnit 9, ad 4) for yderligere information (maks. 2400 anslag).*

### Bilag

*Til ansøgningen skal der medsendes følgende bilag:*

*• Et budget for projektet, inklusiv eventuelle budgetnoter. Ansøgningspuljens budgetskabelon skal anvendes og budgettet skal indeholde fyldestgørende kommentarer eller noter til budgetposterne.*

*Såfremt man siden 1. januar 2024 har modtaget et eller flere påbud af ovenstående typer (jf. ansøgningsvejledningens afsnit 9, Ad 2), skal ansøger indsende følgende:*

* *De påbud modtaget fra Socialtilsynet og/eller Arbejdstilsynet siden 1. januar 2024, som ansøger selv vurderer lever op til ovenstående definitioner af vold eller risiko for vold.*